Държавен вестник, бр. 94, 2016 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  94
9.6. преди въвеждане в експлоатация на връзка­
та между информационните системи се провеждат 
тестове за съвместимост по процедура съгласно 
приложение № 2.
10. На лицата, които ще обменят информация 
с митническата информационна система по т. 1.2 
от настоящата заповед чрез въвеждане на данните 
директно в предназначения за целта Web интер­
фейс на информационните системи на Агенция 
„Митници“, ще им бъде осигурена възможност за 
създаване на декларация, преглед, редактиране, 
подписване с квалифициран електронен подпис 
и изпращане до митническата информационна 
система на митническа декларация и преглед на 
изпратените и получените съобщения при обмена 
с митническата администрация.
11. Съгласно чл. 171 от Регламент (ЕС) 
№ 952/2013, ако стоките не се представят в рам­
ките на 30 дни от подаването на митническата 
декларация, то подадената митническа деклара­
ция автоматично се изтрива от митническата 
информационна система. 
12. При установяване на несъответствие между 
данните, посочени в електронната митническа 
декларация, и резултатите от нейната проверка 
се прилагат съответните разпоредби на митни­
ческото законодателство.
13. Всички лица, които ще подават информа­
ция относно декларациите по чл. 6 и чл. 15 от 
Регламент (ЕС) № 952/2013, трябва да притежа­
ват валиден ЕОРИ номер и да се регистрират на 
Е-портала на Агенция „Митници“.
ІІ. Регистрация
1. Регистрацията за подаване по електронен път 
на информация (наричана по-долу регистрация) 
се извършва чрез попълване на заявление – при­
ложение № 3, за регистрация на Е-портала на 
Агенция „Митници“. Данните, посочени в заяв­
лението за регистрация, служат за идентификация 
на лицето в информационните системи на Аген­
ция „Митници“. Заявлението за регистрация се 
подписва с усъвършенстван електронен подпис, 
основан на квалифицирано удостоверение за 
електронни подписи или квалифициран електро­
нен подпис, съгласно изискванията на Регламент 
(ЕС) № 910/2014 на Европейския парламент и 
на Съвета и Закона за електронния документ и 
електронните удостоверителни услуги (наричан 
по-долу електронен подпис).
2. С регистрацията си за подаване по електро­
нен път на информация на Е-портала на Агенция 
„Митници“ лицето декларира, че се задължава 
да спазва всички процедури и правила, произ­
тичащи от митническото законодателство по 
отношение на подадената от него информация и 
автентичността на подадената в заявлението за 
регистрация информация. 
3. Регистрацията може да се направи от 
лицето или от упълномощено от него лице. В 
заявлението за регистрация следва да се посочи 
информация за ЕОРИ номера на лицето, вали­
ден e-mail за контакт, за връзката по т. I.1.2 за 
подаване на информацията към митническите 
органи, както и лицата, които са упълномощени 
за подаване по електронен път на информация 
от името на лицето. 
4. При регистрация на юридически лица или 
сдружения от лица към горепосочената информа­
ция се посочват и служителите на лицето, които 
са упълномощени за подаване по електронен 
път на информация, както и техните права за 
администриране на информацията, свързана с 
електронната регистрация – потребители, правата 
за достъп и техните електронни подписи.
5. Заявлението за регистрацията на юриди­
ческите лица се подписва с електронен подпис 
на законния представител. Когато законният 
представител не притежава електронен подпис, 
заявлението се подписва от лице, което е назначе­
но да го представлява пред митническите органи 
за целите на регистрацията, и регистрацията за 
подаване по електронен път на информация се 
извършва в митническо учреждение.
6. Документи по отношение на регистрацията 
за подаване по електронен път на информация 
се изискват в следните случаи:
6.1. когато ЕОРИ номерът не е издаден от мит­
ническата администрация на Република България;
6.2. когато регистрацията се извършва от 
упълномощено лице.
7. В случаите на т. II.6.1 се представят доку­
менти за регистрация от компетентните органи 
на съответната държава, които осигуряват необ­
ходимите идентификационни данни и актуално 
състояние, издадени не по-късно от 6 месеца 
преди подаване на документите за регистрация, 
ведно с легализиран превод на български език.
8. В случаите на т. II.6.2 освен документите 
по т. II.6.1 следва да се представи и документ, 
доказващ, че лицето е оправомощено да извърши 
това действие.
9. Документите по отношение на регистраци­
ята за подаване по електронен път се изпращат 
на адрес servicedesk@customs.bg. Митническата 
администрация може да поиска лицето да пред­
стави документите и в митническото учреждение. 
10. Директорът на Агенция „Митници“ опре­
деля служителите, отговорни за приемането на 
заявлението, изискваните документи и извърш­
ването на проверка на данните в тях, както и 
преглеждането на изпратените по електронен път 
документи по т. 9.
11. След одобрение на заявлението данните 
от него се въвеждат в системата за регистрация 
от митнически служител. С електронно съоб­
щение на електронния пощенски адрес, посочен 
от лицето, се потвърждава стартираният процес 
на регистрация. 
12. В 14-дневен срок от получаване на съоб­
щението лицето трябва да приключи регистра­
цията на Е-портала на Агенция „Митници“. При 
неспазване на срока процесът на регистрация се 
прекратява и заявлението се счита за неподадено. 
13. С електронно съобщение на електронния 
пощенски адрес, посочен от лицето, се потвърж­
дава или отказва регистрацията на лицето. При 
отказ в съобщението се посочват и причините 
за това. След потвърждаване на регистрацията 
лицето може да подава информация към мит­
ническата администрация в съответствие с тази 
заповед и да извършва действия в съответствие 
с предоставените му права.